stanford-oval/wikipedia huggingface dataset:
Oswald Mosley
Elämäkerta > Sotilasura

Mosley kouluttautui Sandhurstin kuninkaallisessa sotakorkeakoulussa vuonna 1914 ennen ensimmäistä maailmansotaa. Sodan alettua hän palasi Sandhurstiin kahdeksi kuukaudeksi intensiivistä kertaamista varten, ja 6. lokakuuta 1914 alkaen sijoitettiin 16th Lancers -rykmenttiin Irlannissa lähellä Dublinia. Loppuvuonna 1914 hän siirtyi toiminnan kaipuussaan kuninkaallisia ilmavoimia edeltäneisiin kuninkaallisiin lentojoukkoihin, ensin tarkkailijana ja sitten lentäjänä. Hänen komentava upseerinsa lentojoukoissa oli John Moore-Brabazon. Hän ei ollut lentäjänä taitava, vaan putosi kahdesti ja loukkasi jalkansa molemmilla kerroilla.
Mosley siirtyi loppukesällä 1915 lentojoukoista takaisin 16th Lancers -rykmenttiin, joka oli kokenut pahoja tappioita saman vuoden kevään taisteluissa. Taisteluhaudoissa Mosleyn vielä toipuva jalka paisui ja mätäni, ja hänen komentava upseerinsa eversti Eccles lähetti hänet takaisin kotimaahan. Mosleyn sotilasuran aktiivisen osan pituudeksi jäi alle kuusi kuukautta.
Elämäkerta > Ensimmäisen maailmansodan jälkeen

Mosleyn vammoja kärsinyt oikea jalka aiottiin amputoida hänen palattuaan rintamalta. Mosley itse kuitenkin vastusti tätä kiivaasti, ja jalka onnistuttiin lopulta pelastamaan niin, ettei sen amputointi ollut tarpeen. Leikkaukset jättivät jalan noin 1,5 tuumaa (3,8 senttimetriä) vasenta jalkaa lyhyemmäksi. Hän ontui jalkaa koko loppuelämänsä, minkä lisäksi marssiminen tuotti hänelle suurta kipua ja hän joutui käyttämään erikoisvalmisteista saapasta. Tieto asiasta pidettiin hänen myöhemmiltä seuraajiltaan visusti salassa.
Sekä liberaalipuolue että konservatiivipuolue houkuttelivat Mosleytä jäsenekseen pyrkimään alahuoneeseen. Mosley päätyi lopulta jälkimmäiseen, omien sanojensa mukaan siksi, että ”he kysyivät ensin”.
Vuoden 1918 parlamenttivaaleissa Mosleystä tuli 22-vuotiaana alahuoneen nuorin jäsen Harrow’n vaalipiiristä konservatiivien ryhmään. Hän sai vaalipiirissään lähes 11 000 ääntä enemmän kuin vastaehdokkaansa A. R. Chamberlayne.
Erottuaan konservatiivipuolueesta Mosley uusi paikkansa paikkansa alahuoneessa 1922 samassa vaalipiirissä itsenäisenä ehdokkaana. 1924 Mosley liittyi työväenpuolueeseen ja tuli valituksi lokakuussa 1927 sen puoluehallitukseen.
Mosley ehdotti vuonna 1930 esikeynesiläistä ohjelmaa työttömyyden lievittämiseksi ja teollisuustuotannon elvyttämiseksi julkisin varoin, mistä pääministeri Ramsay MacDonald kieltäytyi. Mosley erosi Lancasterin herttuakunnan kanslerin tehtävästä.
1931 Mosley perusti uuden puolueen, New Partyn. Hän menetti samana vuonna paikkansa alahuoneessa. Tammikuussa 1932 Mosley tapasi Italian pääministeri Benito Mussolinin ja vaikuttui tämän aikaansaannoksista. Hän hylkäsi New Partyn ja perusti fasistisen British Union of Fascists (BUF) -puolueen. BUF ehdotti protektionistista ja julkiseen elvytykseen perustuvaa talouspolitiikkaa, mutta vastusti samalla kommunismia. Puoluetta tuki merkittävästi sanomalehtijulkaisija lordi Harold Harmsworth Rothermere. Vuonna 1934 BUF järjesti antisemitistisiä mielenosoituksia. Vuonna 1936 niin sanotun Cable Streetin taistelun jälkeen säädettiin Public Order Act, joka kielsi yksityisarmeijat ja poliittiset univormut (vastaava tunnetaan Suomessa puserolakina), mikä rajoitti BUF:n julkisia mielenosoituksia.
Mosley oli vuodesta 1920 alkaen naimisissa Intian entisen varakuninkaan tyttären Cynthia Curzonin kanssa, mutta ryhtyi suhteeseen Redensdalen 2. paronin tyttären Diana Guinnessin (o.s. Freeman-Mitford) kanssa, joka erosi puolisostaan. Mosley ei eronnut Cynthiasta ennen kuin tämä kuoli sairauteen vuonna 1933, minkä jälkeen Mosley meni Dianan kanssa salaa naimisiin Saksassa propagandaministeri Joseph Goebbelsin piirustushuoneessa. Yksi häävieraista oli valtakunnankansleri Adolf Hitler.
Vuoden 1936 lopulla Mosley tuki lordi Rothermeren tavoin kuningas Edvard VIII:tä tämän pyrkimyksissä pysyä maansa hallitsijana.
Elämäkerta > Toinen maailmansota

Sodan Saksaa vastaan kestäessä Britannian hallitus antoi 22. toukokuuta 1940 ilmoituksen turvallisuussäädös 18B:n toimeenpanosta, mikä salli sisäasiainministerin pidätyttää ja vangituttaa vaaralliset henkilöt ilman oikeudenkäyntiä. Mosley vangittiin seuraavana päivänä. Myös muita brittiläisiä fasisteja vangittiin. BUF julistettiin lakkautetuksi 30. toukokuuta 1940 ja sen julkaisut kiellettiin. Oswald ja Diana Mosley asuivat vankeudessa talossa, johon he saivat konservatiivipääministeri Winston Churchillin luvalla palkata myös muita vankeja palvelijoiksi.  Mosley vapautui vuonna 1943 sairauden vuoksi. Dianan sisko Jessica Mitford vastusti sisarensa ja tämän puolison vapauttamista vankeudesta väittäen sen olevan isku kaikkia antifasisteja vastaan.
Elämäkerta > Sodan jälkeen

Sodan jälkeen Mosleyt perustivat oikeistolaisen kirjallisuuden kustantamista varten Euphorion Books -kustantamon. Diana Mosley toimitti The European -nimistä oikeistolaishenkistä lehteä. 7. helmikuuta 1948 Mosley perusti The Union Movementin, jonka taustalla oli hänen mukaansa 51 oikeistolaista kirjakerhoa kautta maan. Mosleyt lähtivät Britanniasta 1951 ja päätyivät Irlannin kautta Ranskaan, missä he asuivat Pariisin edustalla.
Muuta

Mosleyn poika Max Mosley toimi kansainvälisen autoliiton FIA:n puheenjohtajana vuodet 1991–2009. Keväällä 2008 Max Mosley väitettiin viettäneen natsihenkisiä sadomasokistia seksiorgioita viiden seksityöntekijän kanssa, mikä paljastui, kun sessiosta kuvattu usean tunnin mittainen video vuosi julkisuuteen. Natsiväitteitä ei kuitenkaan todettu oikeiksi.
Populaarikulttuurissa

Kirjailija P. G. Wodehousen Jeeves-tarinoissa ja niihin perustuvassa Kyllä Jeeves hoitaa -sarjassa esiintyvä Roderick Spode pohjautuu Mosleyhyn.
Channel 4 -televisiokanava esitti vuonna 1999 Oswald Mosleytä käsittelevän draaman Mosley, joka pohjautuu hänen poikansa Nicholasin teoksiin. Nimiroolia esitti Jonathan Cake.
Historiallisessa draamasarjassa Kahden kerroksen väkeä kuvataan yhdessä jaksossa Mosleytä ja Cable Streetin taistelua.
Mosley on eräs 1920-luvulle sijoittuvan Peaky Blinders -draamasarjan pääantagonisteista. Häntä esittää sarjassa Sam Claflin.
Kirjallisuutta

Skidelsky, Robert: Mosley.  Holt, Rinehart and Winston, 1975.  (englanniksi)
Aiheesta muualla

Sitaatteja aiheesta Oswald Mosley Wikisitaateissa
Kuvia tai muita tiedostoja aiheesta Oswald Mosley Wikimedia Commonsissa
oswaldmosley.com
| 0 | 1 | 2 | 3 |
| --- | --- | --- | --- |
|  | Edeltäjä: Ronald McNeill | Lancasterin herttuakunnan kansleri 1929–1930 | Seuraaja: Clement Attlee |
| 0 | 1 | 2 | 3 |
| --- | --- | --- | --- |
|  | Edeltäjä: - | British Union of Fascists -puolueen puheenjohtaja 1932–1940 | Seuraaja: - |
Mosley Time-lehden kannessa vuonna 1931
Porsche Supercup Euroopan Grand Prix 2006

Porsche Supercup Euroopan Grand Prix 2006 oli Porsche Supercup -kauden 2006 kolmas osakilpailu, joka ajettiin 7. toukokuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu |  |
| --- | --- | --- | --- | --- | --- | --- | --- |
| 1. | 17 |  Richard Westbrook | Morellato Racing Team PZ Essen | 14 | 29.27,565 | 1 |  |
| 2. | 46 |  Richard Lietz | Tolimit Motorsport | 14 | +3,274 | 2 |  |
| 3. | 3 |  David Saelens | Kadach Racing Team | 14 | +5,866 | 5 |  |
| 4. | 4 |  Fabrice Walfisch | Kadach Racing Team | 14 | +6,239 | 3 |  |
| 5. | 2 |  Patrick Huisman | Lechner Racing School Team | 14 | +6,920 | 6 |  |
| 6. | 39 |  Christian Menzel | Tolimit Motorsport | 14 | +10,454 | 4 |  |
| 7. | 5 |  Uwe Alzen | PZ Koblenz Team SPS | 14 | +10,576 | 7 |  |
| 8. | 10 |  Geoffroy Horion | Mühlner Motorsport | 14 | +11,167 | 11 |  |
| 9. | 1 |  Alessandro Zampedri | Lechner Racing School Team | 14 | +15,593 | 10 |  |
| 10. | 15 |  Duncan Huisman | MRS-PC Service Team PZM | 14 | +16,340 | 8 |  |
| 11. | 88 |  Markus Winkelhock | Porsche AG | 14 | +18,813 | 12 |  |
| 12. | 26 |  Chris Mamerow | Mamerow Racing PZ Essen | 14 | +20,340 | 9 |  |
| 13. | 7 |  Hannes Neuhauser | Konrad Motorsport | 14 | +25,318 | 13 |  |
| 14. | 20 |  Robert van der Berg | Harders Plaza Racing | 14 | +28,429 | 16 |  |
| 15. | 24 |  Sebastiaan Bleekemolen | Team Bleekemolen | 14 | +29,356 | 14 |  |
| 16. | 11 |  Philip Beyrer | Jetstream Motorsport PZ Essen | 14 | +36,550 | 17 |  |
| 17. | 8 |  Michael Schrey | Konrad Motorsport | 14 | +36,956 | 20 |  |
| 18. | 16 |  Olivier Maximin | Morellato Racing Team PZ Essen | 14 | +37,923 | 15 |  |
| 19. | 12 |  Simon Frederiks | Jetstream Motorsport PZ Essen | 14 | +43,620 | 21 |  |
| 20. | 25 |  Michael Bleekemolen | Team Bleekemolen | 14 | +48,261 | 18 |  |
| 21. | 19 |  Kristian Ghedina | Morellato Stars Team | 14 | +56,417 | 23 |  |
| 22. | 21 |  Chris Mattheus | Harders Plaza Racing | 14 | +1.33,265 | 24 |  |
| 23. | 18 |  Colin McRae | Morellato Stars Team | 13 | +1 kierros | 23 |  |
| 24. | 9 |  David Dermont | Mühlner Motorsport | 13 | +1 kierros | 19 |  |
| Kesk. | 6 |  Jörg Stephan | PZ Koblenz Team SPS | 0 | DNF | 25 |  |
Lähde:
Puuhapuisto Veijari

Puuhapuisto Veijari on Saarijärven Kolkanlahdessa sijaitseva seikkailupuisto. Se tunnettiin ennen nimellä Saarijärven Vesieläinpuisto.
Puisto avattiin vuonna 1988. Alueen suunnittelusta vastasi saarijärveläinen arkkitehti Jouko Berg. Nimi muutettiin vuonna 2012 Puuhapuisto Veijariksi, kun kohteen omistaja vaihtui. Kohteen omisti Saarijärven Vesieläinpuisto Oy, joka oli lähes kokonaisuudessaan Saarijärven kaupungin omistama osakeyhtiö. Alueen rakennukset ja liiketoiminnot oli vuokrattu Kurun Lomasaari Oy:lle, jonka toiminnasta vastasivat Elina ja Sami Krook.
Matkailukohde rakennettiin alueella olevan Kappelilammen ympärille. Paikallinen eläinlääkäri Veikko Ikkala käynnisti 1960-luvun keskivaiheilla lohen kasvatus- ja myyntitoiminnan. Hän myös kokeili alueella porojen kasvatusta, mikä ei onnistunut paikallisissa olosuhteissa. Nykyisen puiston vesialueet on laajennettu muokkaamalla alkuperäisen puron ympäristöä. Alueen Tenavapihan keskellä sijaitseva ns. Punainen tupa on alun perin eläinlääkäri Ikkalan rakentama asuintalo.
Puuhapuisto Veijarin ollessa auki kesällä siellä voi käydä katsomassa erilaisia eläimiä, kuten lampaita ja jäniksiä. Puuhapuisto Veijarissa on myös Akvaario, jossa on useita kalalajeja, sekä Eläintalo jossa asustelee lähinnä matelijoita. Puuhapuistosta löytyy myös Pieneläintalo, jossa asustelee muun muassa jäniksiä ja jyrsijöitä.
Puuhapuistoa voisi kuvailla Saarijärven "omatoimihuvipuistoksi". Siellä on monenlaisia ulkoilma-aktiviteetteja, kuten uimaranta ja kanootteja, sekä useampi pomppulinna ja rinnepompputalo.
Puolan koripallomaajoukkue

Puolan koripallomaajoukkue edustaa Puolaa koripallon maajoukkuekilpailuissa.
Historia

Joukkueen paras saavutus EM-kisoissa on toinen sija vuodelta 1963. Kotikisoissaan joukkue hävisi loppuottelussa Neuvostoliitolle. Lisäksi se on saavuttanut pronssia vuosina 1939, 1965 ja 1967. Se sijoittui neljänneksi 1937, 1969 ja 1971, viidenneksi 1955 sekä kuudenneksi 1947 ja 1959. Kaikkiaan Puola on pelannut EM-kilpailuissa 28 kertaa. Se on sijoittunut 2000-luvulla vain kerran kymmenen parhaan joukkoon oltuaan yhdeksäs kotikisoissaan 2009.
Olympialaisissa joukkueen paras sijoitus on neljäs, joka tuli Berliinin olympialaisista 1936. Lisäksi se on ollut kuudes 1964 ja 1968, seitsemäs 1960 ja 1980 sekä kymmenes 1972.
Puola on selviytynyt vain kahdesti MM-kilpailuihin. Uruguayn kisoissa 1967 se sijoittui viidenneksi. Toisen kerran se oli mukana MM-kilpailuissa Kiinassa 2019, jolloin se sijoittui kahdeksanneksi.
Aiheesta muualla

Maajoukkueen sivut (puolaksi)
FIBA Europen maajoukkueet
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liettua | Luxemburg | Malta | Moldova | Montenegro | Norja | Pohjois-Irlanti | Pohjois-Makedonia  |  Portugali | Puola | Ranska | Romania | Ruotsi | Saksa | San Marino | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Wales | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | Jugoslavia | Neuvostoliitto | Tšekkoslovakia
Porsche Supercup Espanjan Grand Prix 2013

Porsche Supercup Espanjan Grand Prix 2013 oli Porsche Supercup -kauden 2013 ensimmäinen osakilpailu, joka ajettiin 12. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu |  |
| --- | --- | --- | --- | --- | --- | --- | --- |
| 1. | 14 |  Sean Edwards | Team Allyouneed by Project 1 | 14 | 26.14,124 | 1 |  |
| 2. | 2 |  Nicki Thiim | Attempto Racing | 14 | +7,346 | 10 |  |
| 3. | 3 |  Michael Ammermüller | Lechner Racing | 14 | +8,924 | 3 |  |
| 4. | 12 |  Kuba Giermaziak | Verva Racing Team | 14 | +9,342 | 2 |  |
| 5. | 21 |  Michael Christensen | DAMS | 14 | +10,875 | 4 |  |
| 6. | 5 |  Robert Lukas | Förch Racing by Lukas MS | 14 | +11,227 | 5 |  |
| 7. | 6 |  Klaus Bachler | Förch Racing by Lukas MS | 14 | +11,820 | 8 |  |
| 8. | 18 |  Jeroen Mul | Team Bleekemolen | 14 | +12,813 | 9 |  |
| 9. | 22 |  Richie Stanaway | DAMS | 14 | +14,088 | 6 |  |
| 10. | 10 |  Ben Barker | Team Bleekemolen | 14 | +16,910 | 11 |  |
| 11. | 88 |  Sébastien Loeb | Porsche AG | 14 | +18,908 | 13 |  |
| 12. | 9 |  Jean-Karl Vernay | MRS GT-Racing | 14 | +24,910 | 17 |  |
| 13. | 4 |  Štefan Rosina | Lechner Racing | 14 | +25,769 | 20 |  |
| 14. | 19 |  Clemens Schmid | Lechner Racing Academy | 14 | +28,593 | 18 |  |
| 15. | 11 |  Patryk Szczerbiński | Verva Racing Team | 14 | +29,064 | 14 |  |
| 16. | 23 |  Alessandro Zampedri | Momo-Megatron | 14 | +31,251 | 15 |  |
| 17. | 15 |  Sean Johnston | Team Allyouneed by Project 1 | 14 | +36,916 | 19 |  |
| 18. | 17 |  Sebastiaan Bleekemolen | Team Bleekemolen | 14 | +37,175 | 12 |  |
| 19. | 20 |  Markus Pommer | Lechner Racing Academy | 14 | +39,073 | 22 |  |
| 20. | 24 |  Jochen Habets | Momo-Megatron | 13 | +1 kierros | 23 |  |
| Kesk. | 7 |  Esteban Gini | MRS GT-Racing | 1 | DNF | 21 |  |
| Kesk. | 8 |  Roar Lindland | MRS GT-Racing | 1 | DNF | 25 |  |
| Kesk. | 26 |  Alain Menu | Fach Auto Tech | 1 | DNF | 16 |  |
| Kesk. | 25 |  Carlo Lusser | Fach Auto Tech | 0 | DNF | 24 |  |
| DNS | 1 |  Kévin Estre | Attempto Racing | 0 | Ei startannut | 7 |  |
Lähde:
Pikkujärvi (Kangasala, Ponsa)

| Pikkujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°33′35″N, 24°19′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Längelmäveteen 
Järvinumero:  35.721.1.006
Mittaustietoja
Pinnankorkeus:  84,4 m  
Rantaviiva:  3,111 km  
Pinta-ala:  20,215 ha  
Saaria:  3 
 fiPikkujärvi 
Pikkujärvi  on Pirkanmaalla Kangasalla Raudanmaan kaupunginosassa sijaitseva järvi.
Maantietoa

Järven pinta-ala on 20 hehtaaria ja se on 1,1 kilometriä pitkä ja 350 metriä leveä. Se sijaitsee Koluvuoren eteläpuolella ja laajan kallioalueen eteläiset huiput kohoavat noin 35 metriä järven vedenpintaa korkeammalle. Vuoren jyrkänteitä sijaitsee rannan tuntumassa. Järvellä on kartan mukaan kolme saarta, joista Haapastensaari on rakennettu ja Talassaari on jähes yhtä iso. Kolmas nimetön saari on kallioinen. Järven rantaviivan pituus on 3,1 kilometriä ja sen rannat ovat puoliksi metsämaata ja peltomaata. Järvellä asutaan kahdella tilalla ja rannoilleon rakennettu noin 15 vapaa-ajan asuntoa. Niille johtaa tiet yhdystieltä 14213, joka haarautuu kantatieltä 58 Ponsassa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 84,4 metriä mpy. Siihen tulee kaksi pelto-ojaa ja kaksi metsäojaa. Sen laskuoja lähtee järven etelärannasta ja se laskee kosteikon läpi Längelmäveden Ponsanselän Ponsanlahteen.
Historiaa

Vuoden 1855−1856 Kalmbergin kartastossa järven nimi kirjoitetaan ”Kuteri lampi”. Se on piirretty karttaan nykyistä paljon suurempana ja erityisesti eteläinen lahti vaikuttaa nykyään soistuneelta. Koska myös Ponsanlahti on silloin työntynyt pitemmälle pohjoiseen ja tiessä on ollut silta, vaikuttaa kartta olevan tilantesta ennen Längelmäveden vedenpinnan laskua vuonna 1830 . Tämän tapahduttua on ollut mahdollista laskuojaa kaivamalla suorittaa myös Pikkujärvessä järvenlasku. Järvenlaskusta tulisi kuitenkin etsiä vielä todisteita ennen kuin asiaa voi pitää varmana.
Vuoden 1954 peruskartassa Haapastensaari oli vielä niemi. Nykyistä vesijuopaa niemen kärjessä ei näy vielä vuoden 1987 peruskartassa, joten se saattaa olla myöhäisempi teko. Talassaaressa on vuonna 1954 rakennus, jota ei ole myöhäisemmissä kartoissa.
Pori (albumi)

| Pori Circle |
| --- | --- | --- |

Studioalbumin tiedot
 Äänitetty : 1997
 Julkaistu: 1998
 Formaatti: CD
 Tuottaja(t): Pentti Dassum ja Circle
 Tyylilaji: post rock, psykedeelinen rock, krautrock
 Kesto: 65.12
 Levy-yhtiö: Metamorphos
Circlen muut julkaisut
| Fraten 1997 | Pori 1998 | Kollekt 1998 |
Pori on vuonna 1998 ilmestynyt Circlen viides studioalbumi. Yhtyeen kotikaupungin Porin mukaan nimetyn konseptialbumin kappaleet viittaavat kaupungin rakennuksiin ja historiallisiin tapahtumiin, kuten vesitorniin, kaupunginsairaalaan, Promenadikeskukseen, vuoden 1852 Porin paloon sekä Pori Jazz -festivaaliin. Kappale Seisomakatsomo on nimetty Isomäen jäähallin kuuluisan katsomonosan mukaan.
Musiikkivideo ja elokuva

Kappaleesta Back to Pori valmistui Mika Taanilan ohjaama musiikkivideo. Hän ohjasi myös marraskuussa 1998 nykytaiteen museo Kiasmassa esitetyn taide-elokuvan Pori-triptyykki, joka pohjautuu väljästi Circlen albumiin. Myöhemmin elokuvaa on esitetty yhtyeen säestämänä Tampereen elokuvajuhlilla 2001 sekä vuonna 2011 laajennettuna versiona Porissa nimellä Expanded Pori / Suur-Pori.
Muusikot > Circle

Teemu Elo – kitara, laulu
Jussi Lehtisalo – kitara, kosketinsoittimet, laulu
Tomi Harrivaara – basso, kontrabasso
Janne Peltomäki – rummut
Teemu Niemelä – kosketinsoittimet
Ville Raitio – lyömäsoittimet
Muusikot > Vierailijat

Teemu Huunonen – huilu (1, 8)
E. Innola – laulu (1, 8)
Ari Kauppila – saksofoni (5, 6, 8)
Matti Pakkanen – sello (1, 8)
Heidi Viljanen – laulu (5, 6, 8)
M. Vähäkylä – viulu
Kappaleet

Perustamisasiakirja 8.3.1558 – 3.40
Vesitorni  / Kaupunginsairaala – 8.07
Back to Pori – 4.58
Suurpalo – 2.08
Kartano – 7.23
Promenaadikeskus – 7.25
Kruunu päähä Pori kuningas – 9.03
Seisomakatsomo – 2.47
Karhun kansaa 1. – 5.50
Porin jazzjuhlat -65 – 13.48
Porsche Supercup Euroopan Grand Prix 2007

Porsche Supercup Euroopan Grand Prix 2007 oli Porsche Supercup -kauden 2007 kuudes osakilpailu, joka ajettiin 22. heinäkuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu |  |
| --- | --- | --- | --- | --- | --- | --- | --- |
| 1. | 10 |  Jeroen Bleekemolen | Golden Spike Pertamina Indonesia RT | 13 | 27.20,364 | 1 |  |
| 2. | 39 |  Christian Menzel | Tolimit Motorsport | 13 | +1,796 | 2 |  |
| 3. | 1 |  Richard Westbrook | HISAQ Competition | 13 | +4,361 | 3 |  |
| 4. | 4 |  Damien Faulkner | Lechner Racing Bahrain | 13 | +8,980 | 5 |  |
| 5. | 3 |  Alessandro Zampedri | Lechner Racing Bahrain | 13 | +11,815 | 6 |  |
| 6. | 17 |  Jaap van Lagen | Bleekemolen Race Planet PZ Essen | 13 | +13,665 | 8 |  |
| 7. | 26 |  David Saelens | Team Irwin SAS | 13 | +14,106 | 13 |  |
| 8. | 18 |  Richard Williams | Racing Team Indonesia | 13 | +16,637 | 10 |  |
| 9. | 2 |  Marc Basseng | HISAQ Competition | 13 | +20,692 | 9 |  |
| 10. | 5 |  Uwe Alzen | SPS Automotive | 13 | +21,778 | 4 |  |
| 11. | 46 |  Nicolas Armindo | Tolimit Motorsport | 13 | +22,518 | 11 |  |
| 12. | 11 |  Patrick Huisman | Konrad Motorsport | 13 | +23,157 | 7 |  |
| 13. | 24 |  René Rast | MRS Team | 13 | +23,481 | 16 |  |
| 14. | 56 |  Jiří Janák | Team Jebsen | 13 | +23,857 | 14 |  |
| 15. | 28 |  Lance David Arnold | UPS Porsche Junior Team | 13 | +27,444 | 15 |  |
| 16. | 27 |  Marc Hynes | Team Irwin SAS | 13 | +29,348 | 18 |  |
| 17. | 19 |  Phil Quaife | Racing Team Indonesia | 13 | +30,051 | 20 |  |
| 18. | 88 |  Frank Biela | Porsche AG | 13 | +30,660 | 21 |  |
| 19. | 15 |  Will Langhorne | MRS Team | 13 | +35,856 | 22 |  |
| 20. | 12 |  Emilio de Villota Jr. | Konrad Motorsport | 13 | +37,190 | 25 |  |
| 21. | 16 |  Michael Bleekemolen | Bleekemolen Race Planet PZ Essen | 13 | +43,619 | 26 |  |
| 22. | 23 |  Mikael Forstén | Lechner Racing School | 13 | +45,333 | 24 |  |
| 23. | 7 |  Bernhard ten Brinke | HSF Porsche Eindhoven | 13 | +45,528 | 23 |  |
| 24. | 8 |  Simon Frederiks | HSF Porsche Eindhoven | 13 | +45,965 | 28 |  |
| 25. | 9 |  Maher Algadri | Golden Spike Pertamina Indonesia RT | 13 | +1.46,115 | 30 |  |
| 26. | 55 |  Darryl O’Young | Team Jebsen | 12 | +1 kierros | 19 |  |
| Kesk. | 29 |  Martin Ragginger | UPS Porsche Junior Team | 9 | DNF | 17 |  |
| Kesk. | 14 |  Olivier Maximin | MRS Team | 8 | DNF | 12 |  |
| Kesk. | 6 |  Andzej Dzikevic | SPS Automotive | 5 | DNF | 27 |  |
| DNS | 25 |  Jörg Peham | Lechner Racing School | 0 | Ei startannut | 29 |  |
Lähde:
Purjepinta-ala

Purjepinta-ala tarkoittaa perinteisesti laivan tai veneen varsinaisen purjeen (tai purjeiden) tuulelle alttiina olevaa pinta-alaa. Muissa yhteyksissä sillä voidaan tarkoittaa myös tuulelle alttiina olevan rakenteen seinäpinta-alaa.
Purjehduksessa purjepinta-ala on yksi tärkeimmistä huomioon otettavista seikoista: aluksen nopeus sekä kulkuominaisuudet ovat riippuvaisia purjepinta-alasta.
Purjeveneessä voi olla reivausjärjestelmä, jolla purjeen pinta-alaa voidaan vähentää.
Myös purjehduskilpailuissa on usein rajoituksia siitä, kuinka suuri purjepinta-ala veneessä saa enimmillään olla.
Purjelento kesäolympialaisissa 1936

Purjelento oli näytöslajina kesäolympialaisissa 1936 ensimmäistä ja toistaiseksi viimeistä kertaa. Purjelento pidettiin Staakenin lentokentällä 4. elokuuta 1936. 14 lentäjää seitsemästä eri maasta (Bulgaria, Italia, Unkari, Jugoslavia, Sveitsi, Saksa ja Itävalta) osallistui näytöstapahtumaan. Kansainvälinen olympiakomitea ei jakanut purjelennosta mitaleita. OSTIV (Organisation Scientifique et Technique du Vol à Voile), joka myöhemmin liittyi osaksi IGC:tä (International Gliding Commission), olisi halunnut jakaa palkinnot, mutta näin ei tapahtunut. Kuitenkin sveitsiläinen Hermann Schreiber palkittiin kultamitalilla, koska hän oli lentänyt Alppien yli vuonna 1935.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gliding at the 1936 Summer Olympics
Kesäolympialaisten 1936 lajit ja kilpailutapahtumat
Ammunta |
Baseball (näytöslaji) |
Jalkapallo |
Koripallo |
Käsipallo |
Maahockey |
Melonta |
Miekkailu |
Nykyaikainen viisiottelu |
Nyrkkeily |
Paini |
Painonnosto |
Poolo |
Purjehdus |
Purjelento (näytöslaji) |
Pyöräily |
Ratsastus |
Soutu |
Taidelajit |
Uimahypyt |
Uinti |
Vesipallo |
Voimistelu |
Yleisurheilu
Porsche Supercup Espanjan Grand Prix 2006

Porsche Supercup Espanjan Grand Prix 2006 oli Porsche Supercup -kauden 2006 neljäs osakilpailu, joka ajettiin 14. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.